ജനകീയ കലക്ടര്ക്ക് യാത്രാ മംഗളങ്ങള് ആശംസിച്ച് കൊല്ലം ചിത്രം കൊല്ലം: ജനകീയ കലക്ടര്ക്ക് യാത്രാമംഗളം നേരാനൊരുങ്ങി കൊല്ലം. രണ്ടു വര്ഷത്തിലേറെ നീണ്ട സേവനത്തിനുശേഷം കലക്ടര് ബി. അബ്ദുല് നാസര് പുതിയ ചുമതലയിലേക്ക്. കൊല്ലംകാരുടെ സ്നേഹത്തിന് നന്ദിയറിയിച്ചുള്ള കലക്ടറുടെ ഫേസ്ബുക്ക് പോസ്റ്റില് ആയിരങ്ങളാണ് അദ്ദേഹത്തിന്െറ നേതൃത്വത്തില് നടത്തിയ സേവനങ്ങള്ക്ക് നന്ദിയര്പ്പിച്ചത്. കൊല്ലത്തിന് ഇതുവരെ ലഭിച്ച കലക്ടര്മാരില് മുന്നിരയിലും തങ്ങളുടെ ഹൃദയത്തിലുമാണ് ബി. അബ്ദുല് നാസറിന് സ്ഥാനമെന്ന വാക്കുകളുമായാണ് പലരും സ്ഥലമാറ്റവാര്ത്തയോട് പ്രതികരിച്ചത്. 2019 ജൂലൈ ഒന്നിനാണ് അദ്ദേഹം ചുമതലയേറ്റെടുത്തത്. തൊട്ടടുത്ത മാസത്തെ രണ്ടാം പ്രളയകാലത്ത് ദുരിതാശ്വാസപ്രവര്ത്തനങ്ങള് മുന്നിരയില്നിന്ന് നയിച്ചു. ദുരിതാശ്വാസസാമഗ്രികളുടെ കലക്ഷന് സന്െററിലെത്തിയ യുവാക്കള്ക്കൊപ്പം തോളോടുതോള് ചേര്ന്ന് പ്രവര്ത്തിക്കുന്ന കലക്ടറെയായിരുന്നു കണ്ടത്. അവശ്യഘട്ടത്തില് നാടിനൊപ്പം നില്ക്കാന് കൊല്ലം ഫോര് കേരളം എന്ന കായികോത്സവവുമായി കലക്ടറുടെ നേതൃത്വത്തില് മുന്നിട്ടിറങ്ങി. ദുരിതാശ്വാസ ഫണ്ട് സമാഹരണത്തിന് സംഘടിപ്പിച്ച കബഡി, വോളിബാള് ടൂര്ണമന്െറില് നാടിന്െറ ആവേശത്തിനൊപ്പം ചേര്ന്ന് ഗാലറിയില് ആര്പ്പുവിളിക്കാനും കളത്തില് ഏറ്റുമുട്ടാനും മുന്നില്തന്നെയായിരുന്നു അദ്ദേഹം. സേഫ് കൊല്ലം പദ്ധതിയും ഏറെ കൈയടിനേടി. ഇതിനിടെ മാസങ്ങള്ക്കകം അദ്ദേഹത്തെ സ്ഥലംമാറ്റി സര്ക്കാര് ഉത്തരവ് വന്നപ്പോള്, സമൂഹ മാധ്യമങ്ങളിലൂടെയും മറ്റും കൊല്ലംകാര് പ്രതിഷേധവുമായി രംഗത്തെത്തി. തുടര്ന്ന് സര്ക്കാര് തീരുമാനം തിരുത്തി. ബീച്ച് ഗെയിംസിലൂടെ നാടിന്െറ ആഘോഷദിനങ്ങള്ക്ക് നല്ലോര്മകള് കൂട്ടിച്ചേര്ക്കാനും അദ്ദേഹത്തിനായി. ആയിരക്കണക്കിന് പേരാണ് ഡിസ്ട്രിക്ട് കലക്ടര് കൊല്ലം എന്ന ഫേസ്ബുക്ക് പേജ് സന്ദര്ശിച്ചിരുന്നത്. കോവിഡ് കാലത്ത് ജില്ലയില് മികവുറ്റ രീതിയില് രോഗപ്രതിരോധ പ്രവര്ത്തനങ്ങള് നടത്തുന്നതിനും മുന്നിരയില്തന്നെ അദ്ദേഹം നിലയുറപ്പിച്ചു. കൊല്ലംകാര് യാത്രയയപ്പ് നല്കുേമ്ബാള്, വീണ്ടും വരിക എന്ന വാചകം കൂടി ചേര്ക്കുന്നത് തന്നെയാണ് അദ്ദേഹത്തിന്െറ പ്രവര്ത്തനങ്ങള്ക്കുള്ള ഏറ്റവും വലിയ അംഗീകാരം. കൊല്ലത്തെ നയിക്കാന് അഫ്സാന പര്വീണ് ചിത്രം കൊല്ലം: എറണാകുളം ഡിസ്ട്രിക്ട് ഡെവലപ്മന്െറ് കമീഷണറുടെ പദവിയില്നിന്ന് കൊല്ലത്തിന്െറ ഭരണതലപ്പത്തേക്ക് അഫ്സാന പര്വീണ്. ഝാര്ഖണ്ഡ് സ്വദേശിയും 2014 ബാച്ച് െഎ.എ.എസ് ഉദ്യോഗസ്ഥയുമാണ്. അഫ്സാന പര്വീണ് കൊല്ലം കലക്ടറാകുന്നതോടെ കേരളത്തിലെ രണ്ട് ജില്ലകളുടെ സാരഥികളായി െഎ.എ.എസ് ദമ്ബതികളെന്ന പ്രത്യേകതയുമുണ്ട്. എറണാകുളം കലക്ടറായ ജാഫര് മാലിക്കാണ് അഫ്സാന പര്വീണിന്െറ ഭര്ത്താവ്. തിരുവനന്തപുരം അസിസ്റ്റന്റ് കലക്ടറായാണ് അഫ്സാന ഒൗദ്യോഗിക ജീവിതത്തിന് തുടക്കമിട്ടത്. കൊച്ചിന് സ്മാര്ട്ട് മിഷന് ലിമിറ്റഡ് സി.ഇ.ഒ, വൈറ്റില മൊബിലിറ്റി ഹബ് സൊസൈറ്റി സി.ഇ.ഒ, കൊച്ചി മെട്രോപൊളിറ്റന് ട്രാന്സ്പോര്ട്ട് അതോറിറ്റി എം.ഡി എന്നീ നിലകളില് പ്രവര്ത്തിച്ചിട്ടുണ്ട്.